გროტე-პელის ეროვნული პარკი
გროტე-პელის ეროვნული პარკი (ნიდერლ. Nationaal Park De Groote Peel) — ეროვნული პარკი ნიდერლანდებში, ლიმბურგისა და ჩრდილოეთ ბრაბანტის პროვინციებში. შეიქმნა 1993 წელს. ფართობი 15 კმ². ტერიტორიის დიდი ნაწილი უკავია ტორფნარ-ჭაობებს. პარკი ორნითოფაუნის თვალსაზრისით არის ერთ-ერთი უმდიდრესი ადგილი მთელს დასავლეთ ევროპაში. გვხვდება Podiceps nigricollis და ზოგჯერ Grus grus. უხვადაა ტბები და ჭაობები.